CELEX: 31988D0492
Language: el
Date: 1988-08-10 00:00:00
Title: 88/492/ΕΟΚ: Απόφαση της Επιτροπής της 10ης Αυγούστου 1988 σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου

Avis juridique important

|

31988D0492

88/492/ΕΟΚ: Απόφαση της Επιτροπής της 10ης Αυγούστου 1988 σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου  

Επίσημη Εφημερίδα αριθ. L 261 της 21/09/1988 σ. 0025 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Αυγούστου 1988  σχετικά με την έγκριση του προγράμματος για την ανάπτυξη της γεωργίας στα γαλλικά υπερπόντια διαμερίσματα, σύμφωνα με την οδηγία 81/527/ΕΟΚ του Συμβουλίου  (Το κείμενο στη γαλλική γλώσσα είναι το μόνο αυθεντικό)  (88/492/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 81/527/ΕΟΚ του Συμβουλίου της 30ής Ιουνίου 1981 για την ανάπτυξη της γεωργίας στα γαλλικά υπερπόντια διαμερίσματα (1), όπως τροποποιήθηκε τελευταία από την οδηγία 87/522/ΕΟΚ (2), και ιδίως το άρθρο 2,  Εκτιμώντας:  ότι η γαλλική κυβέρνηση ανακοίνωσε στις 15 Απριλίου 1988 μια νέα τροποποίηση του προγράμματος για την ανάπτυξη της γεωργίας στα γαλλικά υπερπόντια διαμερίσματα, το οποίο εγκρίθηκε με τις αποφάσεις της Επιτροπής 82/115/ΕΟΚ (3) και 85/137/ΕΟΚ (4)·  ότι η τροποποίηση αυτή, η οποία έχει ως αντικείμενο την αναθεώρηση των εκτιμήσεων όσον αφορά τον όγκο ορισμένων εργασιών με σκοπό να εξισορροπηθούν σε συνάρτηση, αφενός, με τα 30 εκατομμύρια ECU που προστίθενται στη χρηματοδότηση που είχε προβλεφθεί αρχικά και, αφετέρου, τις ιδιομορφίες της εφαρμογής τους στα διάφορα συγκεκριμένα εδάφη, ανταποκρίνεται στους στόχους και στις προϋποθέσεις που προβλέπονται στην οδηγία 81/527/ΕΟΚ·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Εγκρίνεται η τροποποίηση του προγράμματος για την ανάπτυξη της γεωργίας στα γαλλικά υπερπόντια διαμερίσματα, η οποία υποβλήθηκε από τη γαλλική κυβέρνηση στις 15 Απριλίου 1988, σύμφωνα με την οδηγία 81/527/ΕΟΚ.  Άρθρο 2  Η γαλλική κυβέρνηση υποβάλλει, πριν τις 30 Ιουνίου κάθε έτους, έκθεση για την εξέλιξη του προγράμματος με το οποίο τίθενται σε εφαρμογή όλα τα μέτρα που προβλέπονται για τα διαμερίσματα τα οποία αφορά η οδηγία 81/527/ΕΟΚ.  Η έκθεση αυτή η οποία συντάσσεται για κάθε διαμέρισμα θα πραγματεύεται χωριστά τις ακόλουθες ομάδες θεμάτων:  1. συλλογικά αρδευτικά έργα·  2. βελτίωση της γεωργικής υποδομής·  3. βελτίωση των εδαφών και διάφορες εργασίες προστασίας·  4. αναδάσωση και βελτίωση των δασών·  5. προσανατολισμός της παραγωγής προς την εκτροφή και διαφοροποίηση.  Τα δελτία της έκθεσης υποβάλλονται σύμφωνα με το πρωτότυπο που προσαρτάται στο παράρτημα.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 10 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 38.  (2) ΕΕ αριθ. L 304 της 27. 10. 1987, σ. 44.  (3) ΕΕ αριθ. L 47 της 19. 2. 1982, σ. 39.  (4) ΕΕ αριθ. L 51 της 21. 2. 1985, σ. 40.  ΠΑΡΑΡΤΗΜΑ  Οδηγία 81/527/ΕΟΚ  Διαμέρισμα . . . . . .  Οικονομικό έτος 198 . .  ΕΚΘΕΣΗ ΓΙΑ ΤΗΝ ΕΞΕΛΙΞΗ ΤΟΥ ΠΡΟΓΡΑΜΜΑΤΟΣ  Ομάδα θέματος: π.χ. Βελτίωση της γεωργικής υποδομής  Επιμέρους θέμα: π.χ. Οδοποιία  Εργασίες  - αριθμός μονάδων πραγματοποιηθέντων έργων (1)  - δημιουργία νέων  - βελτιώσεις  - κατάλογος εργασιών που έχουν ολοκληρωθεί κατά τη διάρκεια του οικονομικού έτους  - αριθμός δικαιούχων  - κατάλογος έργων εν εξελίξει  Χρηματοδότηση  - εκκαθαρισθείσες δαπάνες, κατά τη διάρκεια του οικονομικού έτους  - σύνολο από την έναρξη της παρέμβασης της οδηγίας  - % υλοποίησης του προγράμματος  Παρατηρήσεις και σχόλια σχετικά με τα επιτευχθέντα αποτελέσματα  (1) Μονάδες έργου εκφραζόμενες σε kW (ισχύς) m3/second για την ύδρευση, περίμετρος αρδευόμενης έκτασης για την άρδευση, αριθμός εκταρίων για τη φύτευση κλπ.